বহুজাতিক কোম্পানির চাকরি ছেড়ে একদিন ঝাঁপিয়ে পড়লেন শেয়ার ব্যবসার উথাল পাথাল সমুদ্রে। কষ্টার্জিত অর্থ গোটাটাই বিনিয়োগ করলেন আপাত দুরূহ এই বাজারে। All is Well মন্ত্রের মতো মনে মনে জপে গেছেন No Risk, No Gain প্রবাদটি। চাকরিকে বুড়ো আঙুল দেখিয়ে 'লক্ষ্মীকে হারাই যদি অলক্ষ্মীরে পাবোই' গোছের অ্যাটিটিউড নিয়ে সেই যাত্রা শুরু। অ্যাকাউন্টেন্ট হিসেবে পার্টটাইমের কাজ আর বাজারে লগ্নি করেই এক্কেবারে বিন্দাস স্বপনকুমার। বাড়তে লাগল ব্যাঙ্ক ব্যালেন্স। দেশ-বিদেশে ঘুরে বেড়ানোর শখও মিটল।